VENDIM
Nr. 13, datë 18.4.2024

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIT TË UJËRAVE TË NDOTURA PËR SHOQËRINË RAJONALE UJËSJELLËS-KANALIZIME FIER SHA

[bookmark: _Hlk114134757]Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar (ligji nr. 8102), të vendimit të Komisionit Kombëtar Rregullator nr. 539, datë 30.12.2021, “Për miratimin e metodologjisë dhe procedurës për miratimin e tarifave të shërbimeve ujësjellës-kanalizime”(vendim KKRR nr. 539), 

KOMISIONI KOMBËTAR RREGULLATOR,

në mbledhjen e datës 18.4.2024, pasi shqyrtoi dokumentacionin e paraqitur nga Drejtoria Tekniko-Ekonomike, për miratimin e tarifave të shërbimit të furnizimit me ujë dhe largimit të ujërave të ndotura, 

KONSTATON SE:

1. Shoqëria Rajonale Ujësjellës-Kanalizime Fier sh.a., me shkresën nr. 2269 prot., datë 29.9.2023, me lëndë “Kërkesë për ndryshimin e tarifave për shërbimin e furnizimit me ujë të pijshëm dhe largimin (kanalizime) e ujërave të ndotura”, ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për rishikimin e nivelit tarifor për shërbimet ujësjellës-kanalizime. sipas tabelës nr.1 të mëposhtme:

Tabela 1. Tarifat aktuale dhe të propozuara nga Shoqëria Rajonale UK Fier

	Kategoria e konsumatorëve
	Zona e shërbimit

	
	Tarifat aktuale
	Tarifat e propozuara

	
	
	Viti
2024
	Viti
2025
	Viti
2026

	A. Shërbimi i FU
	lek/m3
	lek/m3
	lek/m3
	lek/m3

	Njësia
Fier
	1. Konsumatorë familjarë
	52
	60
	65
	70

	
	2. Konsumatorë publik
	105
	115
	125
	135

	
	3. Konsumatorë privat
	125
	135
	135
	135

	Njësia 
Roskovec
	1. Konsumatorë familjarë
	52
	60
	65
	70

	
	2. Konsumatorë publik
	105
	115
	125
	135

	
	3. Konsumatorë privat
	125
	135
	135
	135

	Njësia Mallakastër
	1. Konsumatorë familjarë
	50
	60
	65
	70

	
	2. Konsumatorë publik
	100
	115
	125
	135

	
	3. Konsumatorë privat
	120
	135
	135
	135

	Njësia 
Patos
	1. Konsumatorë familjarë
	70
	70
	70
	70

	
	2. Konsumatorë publik
	135
	135
	135
	135

	
	3. Konsumatorë privat
	135
	135
	135
	135

	B. Shërbimi i KUN-së
	lek/m3
	lek/m3
	lek/m3
	lek/m3

	Njësia
Fier
	1. Konsumatorë familjarë
	13
	20
	20
	20

	
	2. Konsumatorë publik
	18
	20
	20
	20

	
	3. Konsumatorë privat
	20
	20
	20
	20

	Njësia Roskovec
	1. Konsumatorë familjarë
	15
	20
	20
	20

	
	2. Konsumatorë publik
	20
	20
	20
	20

	
	3. Konsumatorë privat
	20
	20
	20
	20

	Njësia Mallakastër
	1. Konsumatorë familjarë
	10
	20
	20
	20

	
	2. Konsumatorë publik
	10
	20
	20
	20

	
	3. Konsumatorë privat
	10
	20
	20
	20

	Njësia 
Patos
	1. Konsumatorë familjarë
	20
	20
	20
	20

	
	2. Konsumatorë Publik
	20
	20
	20
	20

	
	3. Konsumatorë Privat
	20
	20
	20
	20

	D. Tarifë fikse shërbimi
	lek/muaj/
lidhje
	lek/muaj/lidhje
	lek/muaj/lidhje
	lek/muaj/
lidhje

	Njësia 
Fier
	1. Konsumatorë familjarë
	200
	200
	200
	200

	
	2. Konsumatorë publik
	200
	200
	200
	200

	
	3. Konsumatorë privat
	200
	200
	200
	200

	Njësia Roskovec
	1. Konsumatorë familjarë
	200
	200
	200
	200

	
	2. Konsumatorë publik
	200
	200
	200
	200

	
	3. Konsumatorë privat
	200
	200
	200
	200

	Njësia Mallakastër
	1. Konsumatorë familjarë
	200
	200
	200
	200

	
	2. Konsumatorë publik
	200
	200
	200
	200

	
	3. Konsumatorë privat
	200
	200
	200
	200

	Njësia 
Patos
	1. Konsumatorë familjarë
	200
	200
	200
	200

	
	2. Konsumatorë publik
	200
	200
	200
	200

	
	3. Konsumatorë privat
	200
	200
	200
	200



2. Shoqëria Rajonale Ujësjellës-Kanalizime Fier sh.a., me shkresën nr. 2452 prot., datë 18.10.2023, me lëndë “Plotësim dokumentacioni” ka dërguar dokumentacionet plotësuese. 
3. Me vendimin nr. 48, datë 10.11.2023, “Për fillimin e procedurës për shqyrtimin e aplikimit për ndryshimin e nivelit tarifor të Shoqërisë Rajonale Ujësjellës-Kanalizime Fier sh.a.”, Komisioni Kombëtar Rregullator vendosi fillimin e procedurës për shqyrtimin e aplikimit të SHRUK Fier.
4. Kërkesa e Shoqërisë Rajonale UK Fier, për vendosjen e nivelit të ri tarifor për shërbimin e furnizimit me ujë dhe largimin e ujërave të ndotura është në përputhje me përcaktimet dhe procedurën e parashikuar në vendimin e KKRR-së nr. 539, datë 30.12.2021, por nuk respekton kriterin e përcaktuar në pikën 5, të nenit 18, të “Metodologjisë dhe procedurës për miratimin e tarifave të shërbimeve UK për klientët privat, ku citohet se tarifa volumetrike për klientët jofamiljarë llogaritet me koeficientin tarifor maksimal 2 (dy) në raport me klientët familjarë”.
 5. Shoqëria Rajonale UK Fier aplikon tarifat e miratuara nga ERRU-ja për ish shoqëritë UK ekzistuese, sipas vendimit të KKRR-së nr. 142, datë 27.11.2020, për Bashkinë Fier, vendimit të KKRR-së nr. 53, datë 4.2.2021, për Bashkinë Patos; vendimit të KKRR-së nr. 69, datë 30.12.2019, për Bashkinë Roskovec dhe vendimit të KKRR-së nr. 26, datë 17.1.2022, për Bashkinë Mallakastër.
[bookmark: _Hlk18486201][bookmark: _Hlk60818676][bookmark: _Hlk525895083]6. Shoqëria në relacionin e saj e justifikon nevojën e ndryshimit të tarifave sipas argumenteve të mëposhtme:
a) Nevoja për përmirësimin e performancës financiare dhe mbulimi mbi 100% i kostove operacionale;
b) Rregullimi i Shoqërisë Rajonale UK Fier me tarifa të unifikuara për të gjithë zonën e shërbimit sipas kategorive të klientëve;
c) Aplikimi për nivel të ri tarifor për shkak të rritjes së çmimeve të materialeve dhe pagës minimale;
d) Reduktimi i ujit pa të ardhura i cili vazhdon të jetë në nivele shumë të larta;
e) Përmirësim i cilësisë së shërbimit të ujit me rritjen e vazhdimësisë së furnizimit me ujë;
f) Tarifat e reja të propozuara synojnë edhe mbulimin e shpenzimeve të riparimeve për eliminimin e defekteve apo lidhjeve të paligjshme, instalimin e matësve, rregullimin dhe menaxhimin e rrjetit të furnizimit.
7. Gjatë procesit të analizës teknike ekonomike sipas metodologjisë së vendosjes së tarifave të përcaktuara në vendimin e KKRR-së nr. 539, datë 30.12.2021, ERRU-ja ka kërkuar informacion të detajuar për të dhënat e raportuara në modelin e aplikimit dhe në planin e biznesit.
8. Në vlerësimin e tarifave të propozuara dhe në analizën ekonomike financiare, janë marrë në konsideratë përmbushja nga UK Rajonale Fier sh.a. e kritereve të mëposhtme:
a) Kërkesave të ligjit nr. 8102, datë 28.3.1996, të ndryshuar, si dhe të akteve nënligjore dhe kuadrit rregullator në fuqi, në mënyrë të veçantë sa i takon mbrojtjes së konsumatorëve nga çmimet monopol dhe mbrojtjen e interesave të tyre në lidhje me cilësinë, eficiencën, vazhdueshmërinë dhe garancinë e shërbimit duke përfshirë mundësinë që UK Rajonale Fier sh.a. të financojë veprimtaritë e autorizuara nga licenca që ka marrë, si dhe gjetjen e një ekuilibri të drejtë midis interesave të konsumatorëve dhe shoqërisë;
[bookmark: _Hlk530560613]b) Kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar, për moslejimin e abuzimit me pozitën dominuese në treg, veçanërisht në lidhje me vendosjen në mënyrë të drejtpërdrejtë ose të tërthortë, të çmimeve të padrejta të ofrimit të shërbimit apo e kushteve të tjera të padrejta të tregtimit;
c) Kërkesave të ligjit nr. 9902, datë 17.4.2008, “Për mbrojtjen e konsumatorëve”, të ndryshuar;
[bookmark: _Hlk114735981]d) Kërkesave të VKM-së nr. 302, datë 11.5.2022, “Për politikat kombëtare për riorganizimin e sektorit të furnizimit me ujë dhe largimit, trajtimit dhe përpunimit të ujërave të ndotura”;
e) Orientimin e tarifave drejt mbulimit të kostove operacionale për shërbimet e furnizimit me ujë dhe largimin e ujërave të ndotura;
f) Tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen.
[bookmark: _Hlk152226141][bookmark: _Hlk158120372][bookmark: _GoBack]9. Në bazë të analizës, verifikimeve dhe komunikimit me stafin drejtues të shoqërisë, ERRU-ja ka vendosur detyra për t’u realizuar nga UK Rajonale Fier sh.a.:
a) Instalimi i matësve në burim (bulk meter), si edhe në matësit familjarë, sidomos në zonat rurale ku shpërdorimi i ujit për vaditje është i lartë në mënyrë që të realizojë objektivin e vendosur nga ERRU-ja për treguesin e nivelit të matjes;
b) Të kryejë vlerësimin e “Ujit të prodhuar” bazuar në regjistrimet ditore të prodhimit, në çdo pikë ku ai përftohet; 
c) Të organizojë task-forcën për evidentimin dhe eliminimin e lidhjeve të paligjshme në rrjetet e furnizimit dhe abuzimet kryesisht për klientët privat (hotele, bare dhe restorante), si dhe për klientët familjarë në zonat rurale;
d) Të trajnojë stafin teknik profesionist mbi njohjen, hartimin e bilancit të ujit me të dhëna sa më afër realitetit dhe përllogaritjen e komponentëve të tij sa më saktë, për të pasur situatë reale mbi UPA-n dhe të merren masat dhe të bëhen korrigjimet përkatëse gjatë hartimit të bilancit të ujit për vitin 2024 dhe në vazhdim;
e) Të hartojë sa me shpejt Planin e Menaxhimit të Aseteve për të orientuar investimet sipas prioriteteve të përcaktuara në të në mënyrë që të evitohet vjetërsimi i tyre përtej jetëgjatësisë së dobishme për të zvogëluar humbjet nga rrjedhjet dhe eliminimin e rrezikut të cenimit të shëndetit publik nga ndotjet në çarjet;
[bookmark: _Hlk69295160]f) Të mirëmbajë sisteme të informacionit teknik dhe financiar, në përputhje me metodologjinë e vendosjes së tarifave që të mundësohet verifikimi i të dhënave të parashikuara për t’u realizuar në vitin 2026;
g) Të mbajë në sistemet e kontabilitetit kostot e amortizimit të aseteve sipas kërkesave të ERRU-së referuar ndarjes që ka bërë në këtë model aplikimi në mënyrë që të verifikohet realizimi i investimeve të parashikuara për t’u realizuar gjate periudhës rregullatore, pra në vitet 2024–2026;
h) Të ndërmarrë masa për përmirësimin e treguesit të normës korrente të arkëtimit duke zbatuar masat e nevojshme për këtë qëllim si: monitorimi i klientëve, shtimi i qendrave ku paguhen faturat, pagesa bankare, pagesa online dhe deri ndërprerje të shërbimeve të klientëve që nuk paguajnë;
i) Të hartojë një organigramë të detajuar të stafit dhe përshkrimet përkatëse të punës dhe detaje të tjera që justifikojnë numrin e punonjësve në shoqëri;
j) Të monitorohet konsumi i energjisë dhe kontrolli për këto kosto, si hartimi i studimi mbi eficiencën e energjisë për të zhvilluar dhe zbatuar një strategji afatgjatë për energjinë;
k) Duke qenë se shoqëria, në fund të vitit 2026, arrin të mbulojë mbi 100% të kostove të O&M, duhet të ketë prioritet në radhën e pagesave detyrimet e shlyerjes së pagesave të huave të kredive me donatorët e huaj;
l) Të përditësohet plani 5-vjeçar i biznesit bazuar në objektiva konkrete të projektuara në 5 vite, me planet përkatëse të veprimit të mbështetura me projekte dhe me burimet e financimit.
Komisioni Kombëtar Rregullator, pasi vlerësoi tarifat e propozuara nga operatori mbi bazën e metodologjisë, të miratuar me vendimin nr. 539, datë 30.12.2021, “Për miratimin e metodologjisë dhe procedurës për miratimin e tarifave të shërbimeve ujësjellës-kanalizime”, arrin në konkluzionin se sipas analizës së kryer tarifat janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik, në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjit nr. 9902, “Për mbrojtjen e konsumatorëve”. 
Për gjithë sa më sipër, në zbatim të neneve 13, 14 dhe 22; të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar,

VENDOSI:

1. Miratimin e tarifave për Shoqërinë Rajonale Ujësjellës-Kanalizime Fier sh.a., si më poshtë: 
Tabela 2. Tarifat e miratuara nga ERRU-ja për Shoqërinë Rajonale UK Fier

	[bookmark: _Hlk161142228]Kategoria e klientëve
	Tarifat e vendosura

	
	2024–2026

	Zona A (Njësitë Fier, Mallakastër, Roskovec)

	A. Shërbimi i FU-së
	lek/m3

	1. Klientë familjarë
	60

	2. Klientë publik
	115

	3. Klientë privat
	125

	B. Shërbimi i KUN-së
	lek/m3

	1. Klientë familjarë
	20

	2. Klientë publik
	20

	3. Klientë privat
	20

	C. Tarifë fikse shërbimi
	lek/muaj/lidhje

	1. Klientë familjarë
	200

	2. Klientë publik
	200

	3. Klientë privat
	200

	Zona B (Njësia Patos)*

	A. Shërbimi i FU-së
	lek/m3

	1. Klientë familjarë
	70

	2. Klientë publik
	135

	3. Klientë privat
	135

	B. Shërbimi i KUN-së
	lek/m3

	1. Klientë familjarë
	20

	2. Klientë publik
	20

	3. Klientë privat
	20

	C. Tarifë fikse shërbimi
	lek/muaj/lidhje

	1. Klientë familjarë
	200

	2. Klientë publik
	200

	3. Klientë privat
	200


* Tarifat e vendosura në zonën B, ku bën pjesë Njësia Patos, janë tarifat ekzistuese të miratuara më parë nga ERRU-ja, Shoqëria Rajonale UK Fier në ketë aplikim nuk ka kërkuar rishikim të këtyre tarifave.
2. Objektivat e treguesve të performancës, në fund të vitit 2026, të vendosura nga ERRU-ja janë: 

Tabela 3: Objektivat e treguesve të performancës në fund të vitit 2026 
	TKP
	Nr.
	Emri i TKP-ve
	Njësia TKP
	Objektivat nga ERRU-ja në fund të vitit 2026

	
	
	
	
	

	
	
	
	
	

	Mbulimi me shërbim
	1.1
	Mbulimi me FU
	%
	81.43

	
	1.2
	Mbulimi me KUN
	%
	76

	TKP teknike
	2.1
	Uji pa të ardhura
	%
	56.45

	
	3
	Niveli i matjes
	%
	85

	
	4
	Vazhdimësia e FU
	orë/ditë
	18.21

	
	5.1
	Efikasiteti i energjisë 
	kwh/m3
	0.88

	
	6
	Eficienca e stafit 
	staf/1000 popullsi të shërbyer
	1.57

	Shërbimi ndaj klientit
	7.1
	Ankesat e klientëve
	%
	8.6

	
	7.2
	Ankesat e klientëve që kanë marrë përgjigje
	%
	100

	
	7.3
	Ankesat e klientëve që kanë marrë zgjidhje
	%
	4.76

	TKP financiare
	8.1
	Norma korrente e arkëtimit
	%
	89.21

	
	8.2
	Norma e përgjithshme e arkëtimit
	%
	108.8

	
	9.1
	Mbulimi i kostove O&M
	%
	100

	
	9.2
	Mbulimi i kostove totale
	%
	53.5



2. Pagesa rregullatore vjetore për Shoqërinë Rajonale Ujësjellës-Kanalizime Fier sh.a. do të jetë 0.77% e të ardhurave vjetore të parashikuara nga aktiviteti.
3. UK Rajonale Fier detyrohet të nënshkruajë kontratën “Për aplikimin e tarifave të miratuara nga ERRU-ja dhe shlyerjen e pagesës rregullatore” brenda 30 ditëve nga data e njoftimit.
4. Vendimet e KKRR-së nr. 142, datë 27.11.2020, “Për miratimin e tarifave të shërbimit të furnizimit me ujë dhe largimin e ujërave të ndotura për Shoqërinë Ujësjellës-Kanalizime Fier sh.a.”; nr. 69, datë 30.12.2019, “Për miratimin e tarifave të shërbimit të furnizimit me ujë dhe largimin e ujërave të ndotura për Shoqërinë Ujësjellës-Kanalizime Roskovec sh.a.”; nr. 26 datë 17.1.2022, “Për miratimin e tarifave të shërbimit të furnizimit me ujë dhe largimin e ujërave të ndotura për Shoqërinë Ujësjellës-Kanalizime Mallakastër sh.a.”, shfuqizohen.
5. Ky vendim hyn në fuqi më datë 18.5.2024 dhe është i vlefshëm deri më 31.12.2026.
Ky vendim botohet në Fletoren Zyrtare.

KRYETAR
Ndriçim Shani
